text: La VII Trobada de Jocs Populars reunirà 1500 alumnes | Castelló Extra
  La VII Trobada de Jocs Populars reunirà 1500 alumnes
  Hui dilluns comença la VII Trobada de Jocs Populars de Castelló, que reunirà més de 1.500 alumnes de 4rt de primària provinents de 34 escoles de la ciutat. L'activitat tindrà lloc al parc Ribalta, de 09'30 a 12'15h. Dimarts, a més de al Ribalta, 130 escolars del Grau estaran jugant a la Plaça del Mar del districte marítim. Els jocs que practicaran són vuit: cementeri, tres en ratlla en moviment, boletes, set i mig, birles, ànfores, saltar a la corda i mocadoret nugat.
  Aquesta iniciativa l'organitzen conjuntament la regidoria d'Educació de l'Ajuntament de Castelló i el Patronat d'Esports, amb l'impuls dels mestres d'educació física i alumnes del T.A.F.A.E. de l'IES Violant de Casalduch. "Es tracta de conèixer i practicar aquests jocs en un entorn diferent i interactuant amb estudiants d'altres escoles. Els alumnes han practicat prèviament els jocs a classe, tant des de la vessant esportiva com lingüística", explica Alberto González, coordinador del Seminari de Mestres d'Educació Física de Castelló.